**Темазы:** "**Шагаа-ыдыктыг байырлал".**

**Сорулгазы:**

1. Шагаа деп тыва улустун байырлалы-биле уругларны таныштырып билиндирер;

2. Тыва улустун чаагай чанчылдарын, ёзулалдарын, йорээлдерин уругларга дамчыдар;

3. Уругларнын аас чугаазын сайзырадыр.

**Дерилгези:** Тыва огнун чартыы, огнун эт-херексели (тоскарак, артыш, аяктар, хонек, тавактарда тыва далган, саржаг, боорзак, суттен кылган ак чем).

Топ ханада чылдын 12 эргилдезинин чуруктары астынган.

**Киржикчилери:** Башкарыкчы–Кужугет А. К

 Кырган-авазы – Хомушку Л. Д.

 Аза-кадай- Дойбу Л.Д

**Байырлалдын чорудуу:**

Уруглар башкарыкчы-биле хогжум уделгези-биле залча кирип кээр.

Баш карыкчы башкы-биле уруглар залче кирип ора олурар ада-ие-биле чолукшуур (уруглар холдарынын адыштарын ору корундур улуг улуска сунар, а улуглар адаштарын куду корундур чолукшуп, амыр-мендизин айтырар)

- Мендээ-ле бе?

- Мендээ, мендээ!

**Башкарыкчы:** Шагнын чаагай эргилдези,

Шагаа хунну унуп келди!

Шагаа хунун уткуул,

Сандан салып, айдызаал!

**Башкарыкчы:** Шагаа-дээрге Тыва чоннун ыдыкшылдыг байыры-дыр. Ол кыштын адактылып, частын дужуп келгенин бойдус-биле бир дем алгаан байыры-дыр.

***Ыры «Кыш»***

**Башкарыкчы:** Шагаа дээрге тыва чоннун онзагаай хоглуг байыры-дыр. Шагаа будуузунде чыылган чон хондур удувайн чораан дижир. Олар кожаннап, кажыктап, узун тыныштап, дурген чугаалажып, улегерлежип моорейлежип чораан. Бис база шак-ла ынчаар бис бе, уруглар?

**Уруглар:** Ие!

**Башкарыкчы:** Ынчаар болза, уруглар, узун тыныштаптар бис бе?

**(**Кузулдиг уруглар узун тыныштаар**)**

**Башкарыкчы:** Оош! Кончуг-даа уруглар-дыр силер. Богун бистин байырлалывыста ада-иевис база дурген-чугаалар белеткеп алган чуве, дыннаптар бис бе?

**Башкарыкчы:** Эр-хейлер-дыр, силер, ада-ие болгаш уруглар. А силер тывызык тып шыдаар силер бе? Тып корунерем!

Мыйыстыг – ан эвес,

Салдыг – ашак эвес,

Сыргалыг – кадай эвес.

Адыр дуюглуг – инек эвес! (ошку)

Кара ыдым хаалга кадарды (шооча)

Кегженгеш – хээптер,

Дайнангаш – таарыптар (хачы)

Дериткен кижи дээр манады,

Суксаан кижи суг манады (чаъс)

Соок кээрге дона бээр,

Чылыг кээрге эрий бээр (дош)

Шуглак чок удуур,

Суг чок чунар (диис)

Даалык-даалык чоруктуг,

Талдар карты чемиштиг (кодан)

Курс эвес ужар, куш эвес чалгынныг (ховаган)

**Башкарыкчы:** Оо! Силер дыка угааныг, тывынгыр уруглар-дыр силер. Шагаа хунунде чугле ойнааар эвес, аяк-шай пактап аштанып чемненир улуг байырлал чуве.

***Сам «Аяк шайым».***

**Башкарыкчы:** Суттуг шайны аартап ора тыва аъш-чем аймаан сактыптар бис бе? (уруглар адаар) Шын-дыр, уруглар! Тыва чоннун шаандан тура бардамнаар моорейин сактып корээлинерем!

**(**Башкарыкчы оолдарны дор мырнынче чалааш,

«Бардамнаар» деп моорейни эттирер)

**Башкарыкчы:** Оо, бардам-даа ында барды. Куш-шыдалынар-даа ковудей берди ыйнаан, оолдар, ам болза багдан тыртыжыптар бис бе?

***Оюн «Баг тыртыжары».***

**Башкарыкчы:** Тыва чоннун шагааны байырлап турда ыры, сыгыт-хоомей аалдарындан узулбес чораан чуве иргин. Бис база шак-ла ынчалдыр ырыдан бадырыптар бис бе!

***Ыры «Декей оо!»***

**Башкарыкчы:** Шагаа байыры чугле чылдын эргшилдезинин солчулгазын эвес, а улуг огбелерин хундулээр чанчылдыг болгай бис. Олар аал оранга келгеш бажыннарывысты артыжап-айдызаар, оран-тандыга чалбарыыр чораан. Ынчангаш мен бо бистин байырывысче кожа аалывыста чурттап чоруур кырган-ававысты чалап алган кижи мен.

(Холунда артыш тудуп алган кырган ава кирип кээр.

Уруглар огбе-биле чолукшуур)

**Кырган-ава:** Сол, менди-ле бе, уруглар?

**Уруглар:** Менди, менди!

**Кырган-ава:** Чыл бажы келди, Чылан бажы союлду.

Эки чуве бээр келзин, Бак чуве ынай болзун!

Аъттыг кижи козулбес, арбай-тараа чаагай болзун!

Ажы-толдун хырны тодуг, аъш-чем элбек долу болзун!

Азыраан мал ковей болзун, арга-ыяш шыргай болзун!

Чаа чыл келди, чаагай чолду кузеди

Чоннун ажы-толу, чолукшунар, амыргын-на!

**Башкарыкчы:** Амыргын-на, амыргын! Дорже эртип аяк-шайдан чооглап корем, кырган-авай, а сен дыштанып турар аранда, уруглар сенээ шулуктерин чугаалап берзин.

(Уруглар шулуктээр)

**Кырган-ава:** Оо, чаптанчыг чаштарымны, холчок мени аммыраттынар. Шагаа хуну дужуп кээрге аалдын улуг огбези артыш кыпсып озуп орар чаштарны айдызап, артыжап бээр чораан. Шак ындыг чараш чанчылывыс утпайн сагыылынар уруглар. (Кырган-ава уругларны артыжаар) Артыш чыттын саны, йорээлдин кужу доктаазын дээш тыва чон шаандан тура чалама шарыыр чораан. (Кырган-ава уруглар-биле чалама шарыыр)

**Башкарыкчы:** Четтирдивис, кырган-авай, дорже дыштанып бистин уругларнын чараш ырын дыннап корем.

***Ыры «Чунгуда».***

(Залче Чылбыга-кадай кирип кээр)

**Чылбыга:** Бо мында чуу деп мындыг дааш-шимээн, каткы-хог куттулуп турар чоор?

**Башкарыкчы:** Шагаа байырлап турарывыс ол-дур, Чылбыга.

**Чылбыга:** Шагаа деп таа чунер чуве?

**Башкарыкчы:** Шагаа дээрге кыш адакталып, частын кел чыдарын демдеглээн оюн-хоглуг байыр-дыр.

**Чылбыга:** Оюн дээрге мен ынак мен. Ойнаптар бис бе, уруглар!

(Чылбыга «Аскак-кадай» деп оюнну ойнадыр)

***Оюн «Аскак-кадай».***

**Чылбыга:** Ча-чаа, шылап калдым, ойнаарга туттуруп-даа албас улус шей силер, солун эвес-тир менээ.

**Башкарыкчы:** Ынчанмайн канчаар, угбай, сен тудуп чиир мен дээринге кым сенээ туттурарыл. Эр-хейлер, уруглар. Чылбыгы угбай, дорже эрткеш шайдан аартап орунда, оолдар сенээ «Тевек» деп самын коргузуп бээр-дир.

***Сам «Тевек».***

**Башкарыкчы:** Чылбыга угбай, ам бистин-биле ойнаар сен бе, бис сенээ база бир солун оюн айтып берээли.

***Оюн «Ортеннежиир».***

***Ыры «Чедип келген шагаавыс».***

**Башкарыкчы:** Чолукшуп-даа, ойнап-хоглеп хоорештивис. Чонувустун Шагаа найыр-байырынга сеткил сергек, омак-хоглуг кириштивис, черивиске оорушку узулбес болзун! Чаа чылды, чаа часты уткуп оштаан шагаавыска келир чылын чыглыылынар! Байырлыг!